open-index/open-wikipedia-markdown huggingface dataset:
Hindustan

**Hindustan Motors** er et indisk bilmerke grunnlagt i 1942 av brødrene Birla.

Produksjonen kom i gang først i 1946 på grunn av andre verdenskrig.  Den første modellen het Hindustan Ten og lignet svært på britiske Morris Ten Series M.  Mange av komponentene ble importert fra Storbritannia.

Hindustan fortsatte å produsere biler basert på britiske forbilder helt fram til i dag.  De har begynt å selge Mitsubishi Lancer, og vurderer å lisensprodusere modeller fra malaysiske Proton.

## Eksterne lenker
*  (engelsk)
* HMs nyttekjøretøyer  (engelsk)
* Bilnorge.no sin historie om merket
Vlorë

**Vlorë**, eller **Vlora**, er en by sørvest i Albania med 79&nbsp;948 innbyggere (2011). Byen ligger ved kysten av Adriaterhavet og er administrasjonssenteret i prefekturet med samme navn.

Den 28. november 1912 utropte Ismail Qemali Albanias uavhengighet i Vlorë.

I byen ligger en kjent bektasji-tekke.

## Demografisk utvikling

### Tabell

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:300 height:200
PlotArea   = left:50 bottom:50 top:30 right:30
DateFormat = x.y
Period     = from:0 till:130000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:50000 start:0
ScaleMinor = gridcolor:lightgrey increment:8000 start:0
BackgroundColors = canvas:sfondo

BarData=
  bar:1938 text:1938
  bar:1945 text:1945
  bar:1960 text:1960
  bar:1970 text:1970
  bar:1979 text:1979
  bar:1990 text:1990
  bar:2006 text:2006
  bar:2012 text:2012

PlotData=
  color:barra width:20 align:left

  bar:1938 from:0 till: 9900
  bar:1945 from:0 till: 12700
  bar:1960 from:0 till: 41400
  bar:1970 from:0 till: 50000
  bar:1979 from:0 till: 56400
  bar:1990 from:0 till: 73800
  bar:2006 from:0 till: 93800
  bar:2012 from:0 till: 124415

PlotData=
  bar:1938 at: 9900 fontsize:S text: 9900 shift:(-10,5)
  bar:1945 at: 12700 fontsize:S text: 12&nbsp;700 shift:(-10,5)
  bar:1960 at: 41400 fontsize:S text: 41&nbsp;400 shift:(-10,5)
  bar:1970 at: 50000 fontsize:S text: 50&nbsp;000 shift:(-10,5)
  bar:1979 at: 56400 fontsize:S text: 56&nbsp;400 shift:(-10,5)
  bar:1990 at: 73800 fontsize:S text: 73&nbsp;800 shift:(-10,5)
  bar:2006 at: 93800 fontsize:S text: 93&nbsp;800 shift:(-10,5)
  bar:2012 at: 124415 fontsize:S text: 124&nbsp;415 shift:(-10,5)
TextData=
  fontsize:S pos:(20,20)


## Referanser


## Eksterne lenker
*
Skolebibliotekarforeningens litteraturpris

**Skolebibliotekarforeningens litteraturpris** er en skjønnlitterær pris opprettet i 1982. Prisen utdeles av Skolebibliotekarforeningen i Norge som en honnør og en stimulans til en forfatter av norsk barne- og ungdomslitteratur. Prisen blir gitt for et samlet forfatterskap eller deler av det. Prisen består av et diplom og et verk av en norsk kunstner.

## Prisvinnere
*1982 &ndash; Beate Audum, for *Ser deg siden Donna* og *Paraplytreet*
*1983 &ndash; Philip Newth, for samlet forfatterskap 
*1984 &ndash; Zinken Hopp, for samlet forfatterskap 
*1985 &ndash; Jon Bing, for hans samlede barne- og ungdomsbøker 
*1986 &ndash; Tor Åge Bringsværd, for hans samlede barne- og ungdomsbøker 
*1987 &ndash; Torvald Sund, for *Første tørn på Havterna* og øvrige barne- og ungdomsbøker 
*1988 &ndash; Mette Newth, for *Bortførelsen* 
*1989 &ndash; Torill Thorstad Hauger, for hennes historiske romaner for barn og ungdom 
*1990 &ndash; Stig Holmås, for *Apacheindianerne*  
*1991 &ndash; Ole Røsholdt, for *Solen som sloknet*, *Jakob Gjøgler* og *Den rette kongen* 
*1992 &ndash; Erna Osland, for *Kryssord* og *Reisa til Maria* 
*1993 &ndash; Jostein Gaarder, for *Kabalmysteriet*, *Sofies verden* og *Julemysteriet* 
*1994 &ndash; Kjersti Scheen, for samlet forfatterskap, spesielt *Månefeen* og *Kaperøya* 
*1995 &ndash; Torun Lian, for *Bare skyer beveger stjernene* 
*1996 &ndash; Paul Leer-Salvesen  «Englebarn»-bøkene 
*1997 &ndash; Tormod Haugen, for *Georg og Gloria*
*1998 &ndash; Egil Hyldmo, for *Ulveboka* 
*1999 &ndash; Bjørn Sortland, for *Raudt, blått og litt gult*, *Forteljinga om jakta på forteljinga* og *Å venta på regnbogen* 
*2000 &ndash; Svein Nyhus, for *Verden har ingen hjørner* 
*2001 &ndash; Finn Øglænd, for *Dei penaste jentene på TV* 
*2002 &ndash; Thore Hansen, for «Skogland»-serien 
*2003 &ndash; Hilde Hagerup, for *Løvetannsang* 
*2004 &ndash; Eirik Newth, for *Sola*, *Månen*, *Stjernene*, *Planetene* 
*2005 &ndash; Jon Ewo, for *Svart. Og cirka hvitt*
*2006 &ndash; Marit Nicolaysen, for bøkene om *Svein og rotta*
*2007 &ndash; Arne Svingen, for hans samlede barne- og ungdomsbøker 
*2008 &ndash; Ingunn Aamodt, for hennes samlede barne- og ungdomsbøker
*2009 &ndash; Bjørn Arild Ersland, for hans samlede barne- og ungdomsbøker
*2010 &ndash; Endre Lund Eriksen, for hans samlede barne- og ungdomsbøker
*2011 &ndash; Bjørn F. Rørvik og Per Dybvig, for deres samlede barne- og ungdomsbøker
*2012 &ndash; Linn T. Sunne, for hennes samlede barne- og ungdomsbøker
*2013 &ndash; Lars Mæhle
*2014 &ndash; Bjørn Ingvaldsen, for hans samlede barne- og ungdomsbøker
*2015 &ndash; Gro Dahle, for hennes samlede forfatterskap av barnebøker
*2016 &ndash; Anna Fiske, for hennes samlede barne- og  bildebøker
*2017 – Levi Henriksen for barne- og ungdomsbøker
*2018 – Maria Parr for barne- og ungdomsbøker
*2019  – Lisa Aisato for bildebøker
*2020 – Simon Stranger
*2021 – Sverre Henmo

## Referanser
Lydighet (hundesport)

**Lydighet**, også kalt **[[dressur]]**, **appell** og (eng.) **obedience**,  er en konkurranseform (hundesport) der hund og hundefører konkurrerer sammen med og mot andre ekvipasjer om poeng og det å bli beste team i henhold til klasse og et forhåndsdefinert program. NKK er topporgan i Norge, og det deles ut championat.

Lydighet inngår gjerne også i andre former for hundesport, f.eks. i IPO og brukshundsport. Disse grenene kan ha andre regler for hva øvelsen som sådan skal inneholde av elementer.

## Poengbedømning og premiering
Hver enkelt øvelsene i lydighet tildeles en karakter av en kvalifisert lydighetsdommer. Det gis karakterer etter følgende skala: 10-9,5-9-8,5-8-7,5-7-6,5-6-5,5-5-0. 0 er underkjent og 10 perfekt. Hver av øvelsene har i tillegg en varierende koeffisient som karakteren multipliseres med for å finne ut poengsummen for hver enkelt øvelse.

## Program og klasser

## Se også
* Dressur

## Eksterne lenker
* NKKs regler og retningslinjer for lydighet
Pirates!

***Pirates!***, eller ***Sid Meier’s Pirates!***, er et videospill første gang utgitt av MicroProse i 1987. I 1993 kom utgaven ***Pirates! Gold***, og i 2004 kom en oppdatert utgave av spillet utviklet av selskapet Firaxis Games og utgitt av Atari. Originalutgivelsen var det første spillet med Sid Meiers navn i tittelen.

Første utgaven av Pirates! kom ut på Commodore 64, andre versjoner har kommet ut på Commodore Amiga, PC og Xbox.

## Spillet
I spillet spiller man en skipskaptein med kaperbrev fra England, Frankrike, Nederland eller Spania, og seiler i karibien på 1500-tallet eller 1600-tallet. Begynner man i 1560 er den spanske dominansen stor, mens dersom man begynner i 1680 er mange av de andre nasjonenes kolonier også blitt mer utviklet og skipene er flere og bedre.

I spillet må man skyte med kanon, fekte med fiendtlige kapteiner eller andre som trekker sverd, man må holde mannskapet fornøyde med "saltmat og søtmat og penger og gull" og man må balansere sin politiske lojalitet slik at man ikke blir forsøkt senket i alle havner. Størrelsen på flåten og skipene, samt været og vindretning påvirker både den taktiske og strategiske seilingen.

Mannskapet ønsker å få sin del av byttet, så for å unngå mytteri må man legge til kai og dele byttet en gang imellom. Kapteinens helse blir også dårligere med årene, men om den politiske situasjonen tillater det kan finne sine bortførte slektninger, få en vakker kone, få flere militære- eller adels-titler, og finner man de tapte indianerskattene kan man bli den rikeste mannen i karibien.

Taktiske slag på land var ikke med i originalversjonen på kassett for Commodore 64, men var med i Amiga versjonen og i senere versjoner. 

I 2004-versjonen kan man også danse og snike seg rundt i fiendtlige byer om natten.

## Mottagelse
*Pirates!* ble sett på som banebrytende da det kom ut, og vant flere priser i 1987. Det kom tidlig høyt opp på flere kåringer av tidenes beste videospill.

I 2013 ble Atari slått konkurs og rettighetene til *Pirates!* og *Pirates! Gold* ble solgt til Tommo.

## Referanser
Mandat

Et **mandat** er en som har fått en fullmakt, er tildelt en oppgave, eller er valgt for å representere noen. Mandat refererer ofte til de personene som er nominert av politiske partier til å representere partiet ved et kommunevalg, fylkestingsvalg eller stortingsvalg. Hvor mange som får velgernes mandat og blir representanter for sitt parti kommer an på hvor mange stemmer partiet fikk under valget.

Mandat brukes også som begrep på den myndigheten eller den fullmakten som en person eller gruppe har for å beslutte eller å uttale seg i en gitt sak eller et gitt spørsmål.

Et mandat kan tildeles via forskrift, for eksempel har finansdepartementet gitt Norges Bank mandat til å forvalte Norges statsgjeld.

## Referanser
Pasvikdalen

**Pasvikdalen** er en ca. 150&nbsp;km lang dal bevokst med furu- og bjørkeskog langs Pasvikelva, som delvis danner grenseelv mellom Norge og Russland. Dalen ligger sør for Kirkenes, og kjører man oppover dalen kommer man til Øvre Pasvik nasjonalpark og herfra fortsetter dalen inn i Finland og ender opp ved Enaresjøen. Dalens flora og fauna inneholder mange østlige innslag, slik som sibirsk gran og bisam. Dalen har et svært tørt klima, med en årsnedbør på bare 400-500&nbsp;mm, og er et av Nord-Norges varmeste steder midtsommers, med en julinormal på 14&nbsp;°C – omtrent det samme som i Stavanger.

## Geologi
I den sørlige del av Pasvikdalen ble det for 2500 millioner år siden avsatt vulkanske og sedimentære bergarter som utgjør Petsamo-supergruppen. I overgangen fra arkeisk til proterozoisk tid ble det dannet flere store kropper med lagdelt gabbro. Dette markerer begynnelsen på strekking av jordskorpen og riftdannelse langs en sone som er 700–800&nbsp;km lang.

## Bosetning
Pasvikdalen var opprinnelig en del av den skoltesamiske Pasvik-siidaen. Etter grensedragningen mellom Norge og Russland i 1826 ble siidaen delt og gikk etterhvert i oppløsning. Fra sist på 1800-tallet ble dalen befolket av norske bureisere fra andre deler av landet. De største bosetningene i dag er Svanvik, Stenbakk, Sameti, Skogfoss og Vaggatem. Navnet **Pasvikdalen** eller bare **Pasvik** brukes ofte som fellesnavn for alle bosetningene i dalen.

## Kjente pasvikværinger
*Hans Thomas Lange Schaanning (1878&ndash;1956), ornitolog
*Olav Beddari (1928–2014),  lærer, rektor og forfatter.

## Se også
* Okkupasjonsmaktens fangeleirer i Norge

## Referanser
Provinsrådet på Rotuma

**Provinsrådet på Rotuma** er et kommunalt råd på øya Rotuma. På grunn av Rotumas spesielle status har rådet større makt enn kommunale myndigheter på Fiji. På enkelte områder virker det som en lovgivende forsamling, men er underlagt det Fijiitiske parlamentet.

Rådet består av fjorten medlemmer og tre rådmenn. Hvert av de syv distriktene på Rotuma har to representanter i rådet; høvdingen og en valgt representant. De tre rådmenne har ikke stemmerett.

## Eksterne lenker
*
Flyball

**Flyball** (International Flyball Racing) er en ny form for hundesport som er i ferd med å spre seg over hele verden, herunder også til Norge. Sporten ble oppfunnet på slutten av 1970-tallet av en amerikaner med det tysk-klingende navnet *Herbert Wagner*. Flyball er en «actionfylt» sport som fenger både hund og eier.

## Banen
Kort fortalt er flyball en hurtigløpskonkurranse som omhandler fire høydehindre (høyden avgjøres etter fastsatte regler på basis av størrelsen på den minste hunden som deltar) og en tennisballholder med utløser på motsatt side. Det monteres 2 parallelle baner, slik at 2 lag kan konkurrere samtidig. Det kan konkurreres i flyball både inne og ute.

banen skal være 51 fot (15,54 m) lang og ha fire hindre på rekke og tennisballholderen i enden. Det første hindret skal så 6 fot (182&nbsp;cm) fra startlinjen, mens de resterende hindrene skal stå med en avstand av 10 fot (305&nbsp;cm), hvilket gir en avstand fra siste hinder til tennisballholderen på 4,57 m. Høyden på hvert hinder skal være 10,2&nbsp;cm under høyden på den minste hunden på laget.

## Konkurranse og trening
Hundene løper i team á fire hunder, en av gangen. Det er om å gjøre på raskest mulig måte å ta se over de fire hindrene og utløse tennisballen og bringe denne tilbake til startlinjen, over de samme fire hindrene. Mister hunden ballen før mållinjen noteres feil. Idet hund og ball passerer mål starter neste hund. Det laget som feilfritt først blir ferdig vinner.

Flyball krever god fysikk og stor hurtighet om man ønsker å oppnå topp resultater. Sporten er allikevel både morsom og spennende for både hund og eier, selv om man ikke skulle ha slike ambisjoner. Trening må imidlertid til.

## Rekorder

At flyball er en fartsfylt og spennende begivenhet er det liten tvil om. Den offisielle verdensrekorden (juli 1999) holdes av et kanadisk lag (team *Instant Replay*) og er på 16,06 sek. Dette er imidlertid på lang nær den hurtigste tiden som har blitt registrert. Den 5. september 2004 løp nemlig et amerikansk lag (team *SpringLoaded*) på 15,36 sek., men denne og flere andre rekorder har ikke blitt anerkjent som verdensrekord. På det amerikanske teamet startet en hollandsk gjeterhund, en border collie, en blandingshund (ukjent mix) og en whippet.

I Europa holdes rekorden av et britisk lag (team *Jets*). Den er på 16,75 sek. og ble satt 30. mars 1997. I Belgia (team *Lupus Need For Speed*) er den nasjonale rekorden på 17,06 sek. (28. juni 2004) og i Australia (team *Parramatta Shockwave*) er den nasjonale rekorden på 18,47 sek. (13. juni 2004).

## Hunder
Selv om flyball nok passer bedre for små og mellomstore raser, kan både store og såkalte "toyhunder" delta. I så måte var en chihuahua nylig med på et amerikansk topplag. I og med at høyden på hindrene bestemmes individuelt for hvert lag, ut ifra den minste hunden på laget, er det å ha små, mellomstore eller store hunder på laget en del av taktikken hvert lage må bestemme seg for.

## Eksterne lenker
* Flyball Home Page
* World Flyball Rankings
Drammen flyklubb

**Drammen [[flyklubb]]** ble offisielt stiftet i 1936, etter at det siden 1912 har blitt eksperimentert med glidefly i Lier. I 1948 fikk klubben sin første faste flyplass på Renskaug i Lier og aktiviteten ble utvidet til å omfatte motorflyging også. I 1959 flyttet klubben til Hokksund, og Hokksund flyplass ble etablert. 

Klubben er tilsluttet Norges Luftsportforbund (NLF) som organiserer alle landets fly- og luftsportsklubber. Klubben drives helt og holdent på frivillig basis.

Flyparken har gjennom tidene vokst og har eid mange forskjellige motor og seilfly. Drammen flyklubb disponerer mer enn 10 fly og har både motor-, mikro- og  seilflyskole. Klubben består i dag av 
av en motorflygruppe, mikroflygruppe og en seilflygruppe, og er en av landets største seilflyklubber.  I tillegg til klubbflyene, er det en god del private fly som står parkert på Hokksund, både seilfly, mikrofly og motorfly.

Klubben driver et aktivt ungdomsarbeid, samt satser aktivt på seilflyging for bevegelseshemmede, i samarbeid med Landsforeningen for Ryggmargsskadde og ExtraStiftelsen.

## Seilfly
Seilflygruppa tilbyr både teoretisk og praktisk opplæring og disponerer 4 seilfly. To skolefly og to ensetere. De to skoleflyene er av flytypen ASK-21, og enseterne er en Schempp-Hirth Discus bT uten montert motor og en Rolladen-Schneider LS4-b. Til slep brukes en Robin DR400, men også en Aerospool WT9 Dynamic brukes som reserve. Så langt i 2015 er det over 1000 starter, mye på grunn av den økende mengden ungdom som flyr seilfly.

## Motorfly
Motorflygruppa eier tre motorfly. En Cessna 172 G1000 og en Diamond Katana DA20-100, som brukes mest til skoling. I tillegg er det et andelslag som eier en Piper L-18C som er reparert av andelslaget etter et havari i Fåberg.

## Mikrofly
Mikroflygruppa eier en Aerospool WT9 Dynamic. Tidligere har de også eid en Rans S6. Mikroflygruppa ble stiftet i 2008.

## Eksterne lenker
* Drammen Flyklubb
Europatouren i golf for senior

**European Seniors Tour** er en profesjonell golftour for herrer over 50 år i Europa. Den er den mest prestisjefylte touren for seniorer etter den amerikanske Champions Tour.

European Seniors Tour ble stiftet i 1992. Kalenderen for 2005 inneholder mer enn 20 turneringer, hvorav rundt halvparten spilles i Storbritannia. Den mest prestisjefylte turneringen i Europa er Senior British Open Championship, som også har offisiell status på Champions Tour.

## Vinnere på pengelisten
* 2010: Boonchu Ruangkit, Thailand
* 2009: Sam Torrance, Skottland
* 2008: Ian Woosnam, Wales
* 2007: Carl Mason, England
* 2006: Sam Torrance, Skottland
* 2005: Sam Torrance, Skottland
* 2004: Carl Mason, England
* 2003: Carl Mason, England
* 2002: Seijei Ebihara, Japan
* 2001: Ian Stanley, Australia
* 2000: Noel Ratcliffe, Australia
* 1999: Tommy Horton, England
* 1998: Tommy Horton, England
* 1997: Tommy Horton, England
* 1996: Tommy Horton, England
* 1995: Brian Barnes, Skottland
* 1994: John Morgan, England
* 1993: Tommy Horton, England
* 1992: John Fourie, Sør-Afrika
## Eksterne lenker
*
Europatouren i golf for kvinner

**Ladies European Tour**, grunnlagt i 1979, er verdens mest prestisjefylte golftour for kvinner etter den amerikanske LPGA-touren. De fleste av turneringene på touren holdes i Europa, men i løpet av sesongen er LET vanligvis også innom Australia, Asia og Afrika.

## Kvalifisering
I tillegg til visse spesielle kriterier, som for eksempel turneringsseire, er de 90 øverste spillerne på *Order of Merit* kvalifisert til neste års tour. Hver høst arrangeres også en kvalifiseringsturnering over to trinn, der de 30 beste får fast spillerett til neste års tour. I tillegg kan spillere med dårligere plassering få visse begrensede spillerettigheter på touren.

Spillere kan også kvalifisere seg gjennom undertouren LET Access Series, der de fem beste spillerne ved sesongslutt blir direkte kvalifisert til neste års Ladies European Tour, mens spillerne på plassene 6–20 går direkte til siste steg på kvalifiseringsskolen.

## ''Major''-turneringer
Til forskjell fra herregolf så er det ikke slik at den amerikanske LPGA-touren og Ladies European Tour har kun felles ''major''-turneringer. Women's British Open og Evian Championship anerkjennes imidlertid som *major*-turneringer av begge tourene.

## Historie
Women's Professional Golf Association (WPGA) ble etablert som en del av den britiske The Professional Golfers' Association (PGA) i 1978, men WPGAs medlemmer stemte i 1988 for å skilles fra PGA og i stedet bli et uavhengig forbund. De dannet Women Professional Golfers' European Tour Limited (WPGET), men i 1998 ble navnet endret til European Ladies' Professional Golf Association, før forbundet i juli 2000 antok dagens navn, Ladies European Tour.

## Vinnere av Order of Merit

## Nordmenn på Ladies European Tour
Følgende nordmenn har spilt fast på Ladies European Tour:

* Cathrine Schrøder Norderhaug
* Vibeke Stensrud
* Cecilie Lundgreen
* Line Berg
* Suzann Pettersen
* Marianne Skarpnord
* Lill-Kristin Sæther
* Caroline Martens
* Benedikte Grøtvedt
* Tonje Daffinrud
* Maiken Bing Paulsen
* Madelene Stavnar
* Stina Resen
* Karoline Lund

## Eksterne lenker
*
Rock and Roll Hall of Fame

**Rock and Roll Hall of Fame** er et æresgalleri og museum i Cleveland, Ohio, dedikert til de mest berømte og innflytelsesrike bidragsyterne innen rock and roll.

Musikere og grupper er nå kvalifisert til medlemskap 25 år etter utgivelsen av sin første plate.

## Museum
Rock and Roll Hall of Fame Foundation ble grunnlagt i 1983. Innvielsen fant sted 7. juni 1993 med Pete Townshend og Chuck Berry som æresgjester. Museet ble åpnet 2. september 1995 i bygningen som er designet av arkitekten I.M. Pei, og etter en del diskusjon rundt beliggenheten, endte de med å plassere den ved Eriesjøen i Cleveland, nær Great Lakes Science Center og Cleveland Browns Stadium.

Det endte med at Cleveland ble museets hjemby, noe som skyldtes lobbyvirksomhet fra byen med tilknytting til DJ-en Alan Freed, som for en tid bodde i byen, ofte kreditert som opphavsmann til begrepet «rock and roll». En rekke meningsmålinger og underskrift kampanjer ble avholdt som alle støttet Cleveland, og det avgjorde saken.

Museet dekker hele historien om rock og roll, uavhengig av innvalgte personene og gruppene i Hall of Fame. De har en uavhengig utstilling i museet.

Selv om museet ligger i Cleveland, holdes den årlige opptaksseremonien i New York, noe som har skapt kontroverser.

## Hall of Fame

Hvert år siden 1986 har et lite antall personer blitt innlemmet i æresgalleriet i en årlig innsettelsesseremoni i New York. Den første gruppen med medlemmer, innlemmet 23. januar, inkluderte Chuck Berry, James Brown, Ray Charles, Fats Domino, The Everly Brothers, Buddy Holly, Jerry Lee Lewis og Elvis Presley.

Nåværende praksis er at kunstnere kan kvalifiseres 25 år etter utgivelsen av sitt første album. De nominerte må ha udiskutabel innflytelse og betydning i rock and roll-historien. Det er fire kategorier: Utøvende artister, ikke-utøvende artister, tidlig innflytelse og (siden 2000) bakgrunns musikere.

Per 2021 er det 26 artister som har blitt innlemmet to eller flere ganger. Eric Clapton er den eneste som har blitt innlemmet tre ganger: som soloartist, med Cream og med The Yardbirds.

## Referanser


## Eksterne lenker
* 
*  Bilder og arkitektonisk informasjon
Biscayabukten

**Biscayabukten** eller **Biscayabukta** (fransk: *Golfe de Gascogne*, spansk: *Golfo de Vizcaya*, engelsk: *Bay of Biscay*) er et randhav til Nord-Atlanteren utenfor nordkysten av Spania og vestkysten av Frankrike. Grensa mot selve Atlanterhavet trekkes langs en linje fra Kapp Ortegal på nordvestspissen av Spania til Île d'Ouessant utenfor Bretagne.

Den sørlige delen omtales som Det kantabriske hav, en lite benyttet betegnelse på norsk.

Området er kjent for sitt stormfulle vær, spesielt i vinterhalvåret. Store deler av bukten er grunt vann beliggende over kontinentalsokkelen, med 100-200 meters dybde. Mellom den franske og den spanske kontinentalsokkelen finnes det imidlertid dybder ned til 4,735&nbsp;m. Gjennomsnittsdybden i bukta er 1,744 meter. Disse dybdeforskjellene gir unormalt høy sjøgang i stormfullt vær, og i kombinasjon er dette årsak til buktas beryktede status som historisk gravsted for mange skip.

## Referanser


## Eksterne lenker
Fyrste

En **fyrste** (tysk: *fürst*; engelsk og fransk: *prince*) er i prinsippet en suveren hersker, og ordet brukes derfor som fellesbetegnelse på alle monarker, uansett hvilken tittel de innehar (for eksempel keiser, konge, hertug  og så videre). Ordet kommer fra latin *princeps*, via den gammelhøytyske oversettelsen *furisto* og tysk *Fürst*, og var opprinnelig ikke en tittel, men betød bare «den første».

Senere ble fyrste også tatt i bruk som en adelstittel i noen land (blant andre Tyskland og Russland). Otto von Bismarck var en slik fyrste.

Ordet *fyrstehus* brukes om en slekt som fyrstelige personer nedstammer fra. Det norske kongehuset tilhører fyrstehuset Schleswig-Holstein-Sonderburg-Glücksburg.

## Bruk av tittelen i Europa
I dag brukes fyrste (tysk: Fürst) som tittel av statsoverhodet i Liechtenstein. I tillegg bruker statsoverhodene i Monaco og Andorra titler som tilsvarer og oversettes til norsk som fyrste. Disse statene betegnes som fyrstedømmer.

På engelsk og romanske språk brukes ordet *prince* for både fyrste og prins, derfor blir *prince* i betydningen fyrste ofte feilaktig oversatt til prins. En suveren fyrste heter på engelsk *sovereign prince* og på fransk *prince souverain*, men på alle germanske språk unntatt engelsk er en prins et ikke-regjerende medlem av et fyrstehus. Det er derfor mest korrekt å oversette *[[Prince of Wales]]* til «fyrste av Wales», fordi Wales var et fyrstedømme da tittelen ble tatt i bruk. Fyrstedømme heter på engelsk *principality*, på fransk *principauté*, men på norsk og andre germanske språk er det ikke noe som heter prinsedømme.

## Rangkroner brukt i tysk heraldikk

## Se også
* Fyrstedømme
* Riksfyrste
* Kurfyrste
* Fyrstbiskop
* Rangkrone
Kamuflasje

**Kamuflasje** (av fransk *camouflage*) er maskering mot oppdagelse eller villedende tiltak.  Eksempler er stripene til en tiger eller feltuniformen til en moderne soldat.

## Naturlig kamuflasje
Noen dyr og planter har farger som passer inn i omgivelsene, eller evne til å skifte farge.

## Militær kamuflasje

I rundt 100 år har militære institusjoner oppdaget verdien av kamuflasje.  Hensikten er ikke så mye å gjøre objektet usynlig, men gjøre det vanskeligere å oppdage, vanskeligere å skille ut hva det er, og å telle.  

Militær bruk av kamuflasje innbefatter både farge og mønster.  Fargen skal passe inn med omgivelsene, og mønsteret skal skjule konturene av objektet.  Den menneskelige hjernen er konstruert slik at den vil ha problemer med å oppfatte et objekt som separat fra omgivelsene hvis mønsteret bryter opp konturene.

## Se også
* M05
* Mimikry
* Ghilliedrakt

## Eksterne lenker
* 
* TATE ETC.: Art, Culture and Camouflague  (engelsk)
Fyrstedømme

**Fyrstedømme** (fra tysk: *Fürstentum*) er betegnelsen på en stat hvor monarken er en fyrste eller fyrstinne. Navnet fyrstedømme brukes tidvis også som et generelt navn på stater ledet av kongelige av lavere rang, slik som storhertugdømmer hvor monarken er en storhertug eller storhertuginne. Per i dag er det ingen hertugdømmer som er en selvstendig stat, men Luxembourg er et eksempel på et selvstendig storhertugdømme.

Fyrstedømmer har eksistert i tidligere og moderne sivilisasjoner i Afrika, Asia, Europa og Oseania. Andorra, Liechtenstein og Monaco er fortsatt selvstendige fyrstedømmer. 

Fram til tidlig på 1900-tallet fantes det også fyrstedømmer i Frankrike, Tyskland, Italia, Portugal og Spania. Noen av disse var suverene stater, mens andre ikke var det.

## Se også
* Storfyrstedømmet Finland er et eksempel på et fyrstedømme i Norden.

## Referanser
Teispes av Anshan

**Teispes** (gresk: &#932;&#949;&#912;&#963;&#960;&#951;&#962;, Teíspēs, persisk: ČIŠPIŠ) var konge av Anshan, sannsynligvis ca. 675-640 f.Kr. Han var sønnen til Akamenes, den mytiske persiske grunnleggeren av Akamenide-dynastiet. Han er kort omtalt hos den greske historikeren Herodot.

Teispes erobret den elamittiske byen Anshan og var den første som kalte seg konge av Anshan. Byen dannet senere (i det 6. århundre f.Kr.) utgangspunkt for videre erobringer som under Kyros den store førte til opprettelsen av Perserriket.

Etter hans død skal styringen av kongedømmet Anshan ha blitt delt mellom hans sønner Kyros I og Ariaramnes.

## Referanser


## Kilder
* 
* 
*
Norsk Idretts Æresgalleri

**Norsk Idretts Æresgalleri** er norsk idretts «Hall of Fame» og består av Norges fremste toppidrettsutøvere og lag gjennom tidene, «som alle har vist en fremragende idrettsprestasjon». Utøvere som fremdeles er aktive vil først bli vurdert når deres toppidrettskarriere er avsluttet. Nye medlemmer av Æresgalleriet blir oppnevnt av Norske Idrettsleder-Veteraner (NIV), og galleriet er støttet av Kulturdepartementet, Norges Olympiske Museum og Olympiatoppen.

Galleriet ble digitalisert av Norsk Telegrambyrå (NTB) i 2020, som en fortsettelse av det fysiske galleriet som sto i Håkons Hall på Lillehammer.

Per 2024 består Æresgalleriet av 201 utøvere og 31 lag.

## Historikk
Æresgalleriet ble første gang lansert i 1991, og holdt til i Oslo Spektrum. Galleriet ble flyttet til Håkons Hall på Lillehammer, hvor også Norges Olympiske Museum (NOM) holdt til og Gullklubbens mange unike portretter av norske OL-vinnere hang. Avtalen mellom NIV og Stiftelsen Lillehammer Museum (SLM) fra 1998 ble fornyet i en ny 10-års periode fram til 2018.

NOM ble stengt 7. april 2015 og flyttet til Maihaugen før starten av Vinter-OL for ungdom 2016, men hverken Æresgalleriet eller Gullklubben-portrettene var ønsket i det nye muséet på Maihaugen.

## Referanser




## Litteratur
*

## Eksterne lenker
*
Ariaramnes av Persia

**Ariaramnes** (gammelpersisk Ariyâramna, «arienes fred») var onkel til Kyros den store, antagelig grandonkel og konge av Persia

Ariaramnes var sannsynligvis bror til Kyros I av Anshan og sønn til Teispes, men dette er ikke sikkert. Han var et medlem av Akamenide-dynastiet og tjente som medhersker med Kyros i det tidlige 5.århundret f.Kr.

## Referanser


## Eksterne lenker
* livius.org artikkel om Ariamnes
Drammensveien

**Drammensveien** er veien til Drammen.

Drammensveien finnes i følgende kommuner:
* Asker, Fylkesvei 203 (Akershus), Erteløkka &ndash; Lier grense ved Ulvenvannet
* Bærum, Europavei 18 (Viken), Lysaker &ndash; Asker grense ved Slependen
* Kongsberg, Fylkesvei 286
* Lier, Fylkesvei 203 (Akershus), Asker grense ved Ulvenvannet &ndash; Damtjern i Lier
* Nedre Eiker (Drammen), Fylkesvei 2708
* Oslo, Drammensveien (Oslo), Solli plass &ndash; Lysaker
* Øvre Eiker, kommunal vei Hokksund &ndash; Loesmoen

*Drammensveien*/*Drammensvegen* finnes også som lokalveier andre steder
* Askim (Indre Østfold), 
* Fræna (Eide), Drammensvegen, 6433 Hustad
* Melhus, Drammensvegen, fikk navnet på grunn av den gode kvaliteten veien hadde etter andre verdenskrig
Île de la Cité

:*For metrostasjonen med samme navn: [[Cité (Paris Metro)]]*

**Île de la Cité** er en øy i Seinen og tjener som Paris' geografiske og historiske sentrum, bebygd omkring 300 f.Kr. av en gallisk stamme, *parisii*. 

I 52 f.Kr. ble stedet erobret av Julius Cæsars tropper, og i Romerriket ble det kalt *Lutetia*, på fransk *Lutèce*, en standard garnisonsby. Blant annet ble det reist en festning, som fra 508 ble sete for merovingerkongene. Disse ble i sin tur avløst av grevene av Paris, fra 987 konger av Frankerriket.

Som hovedstad i det frankiske riket undergikk Paris store forandringer. På Île de la Cité ble det reist en rekke store byggverk. Av disse står Notre-Dame, Sainte-Chapelle og fengselet Conciergerie i dag. 

Resten av den eldre bebyggelsen ble sanert av baron Haussmanns byplan fra tidlig på 1800-tallet og erstattet av fire store bygningskomplekser som er sete for fransk rettsvesen. Ett av de få byggene Haussmann sparte, er den gotiske katedralen Notre Dame. Et annet er La Chapelle inne i justisdepartementet, som fremdeles er utsmykket med sine originale blyglassvinduer fra 11- og 1200-tallet.

Det går ti broer fra elvebredden til Île de la Cité, medregnet en bro forbundet med Île Saint-Louis:
* Pont Saint-Louis (fotgjengersone, mellom Île de la Cité og Île Saint-Louis)
* Pont de l'Archevêché (mellom venstre elvebredd og Île de la Cité)
* Pont au Double (mellom venstre elvebredd Île de la Cité)
* Pont d'Arcole (mellom Île de la Cité og høyre elvebredd)
* Petit Pont (mellom venstre elvebredd og Île de la Cité)
* Pont Notre-Dame (mellom Île de la Cité og høyre elvebredd)
* Pont Saint-Michel (mellom venstre elvebredd og Île de la Cité)
* Pont au Change (mellom Île de la Cité og høyre elvebredd)
* Pont Neuf (krysser vestre hjørne av Île de la Cité. Paris' eldste bro, bygget mellom 1578 og 1607)

## Referanser


## Eksterne lenker
*
Jonathan Edwards

**Jonathan Edwards** (født 10. mai 1966 i London) er en britisk tresteghopper.

Edwards gikk glipp av muligheten til å delta i VM i friidrett 1991 i Tokyo på grunn av at hans kristne tro hindret ham fra å konkurrere på søndager. Etter inngående diskusjoner med sin far kom han frem til at Gud hadde gitt ham talentet for at han skulle konkurrere, og han bestemte seg for å delta i VM 1993 i Stuttgart. Det gav ham en bronsemedalje. Han frasa seg senere sin kristne tro.

Under VM 1995 i Göteborg satte han ny verdensrekord og brøt samtidig 18-metersgrensen (18,16) i sitt aller første hopp. 20 minutter senere hoppet han 18,29 meter, en rekord som i 2024 fortsatt var gjeldende verdensrekord.

Jonathan Edwards tok gull i OL i Sydney i 2000. Han tok også nytt gull i VM 2001 i Edmonton.

Etter VM 2003 i Paris bestemte Edwards seg for å legge opp i en alder av 37 år.

## Referanser


## Eksterne lenker
* 
* 
* 
*
Dunderlandsdalsulykken

**Dunderlandsdals-ulykken** var en bussulykke som inntraff den 5. juli 1948 da en buss kjørte av veien og havnet i Ranelva i Dunderlandsdalen nord for Mo i Rana. Av de 21 ombord mistet 16 personer livet. De omkomne var alle sørsamer på vei hjem til Helgeland og Nord-Trøndelag fra stiftelsesmøte i Norske Reindriftsamers Landsforbund i Tromsø. Fire av dem ble aldri funnet. Ulykken skjedde etter at bussens venstre forhjul eksploderte, slik at bussen havnet uti den flomstore elva.

En minnestein ble satt opp ved ulykkesstedet i 1950.

Dunderlandsdals-ulykken er (sammen med Måbødalulykken) den bilulykken i Norge etter krigen med høyest tap av menneskeliv.

## Se også
* Norske katastrofer og store ulykker

## Referanser
Brukshundsport

**Brukshundsport** eller **bruks** er en konkurransesport med hunder som har blitt stadig mer populær i det norske brukshundmiljøet. Det konkurreres i tre forskjellige grener, nemlig spor, rundering og rapport. Brukshundsport har mange fellestrekk med IPO, men øvelsene er ikke de samme. Blant annet inngår ikke forsvarsdelen (såkalt *[[schütz]]*).

## Konkurransen
Hver konkurransegren er delt inn i 4 klasser, kalt A, B, C og D. Klasse D er laveste klasse, og man rykker oppover i klassene ved å oppnå en viss minste poengsum. Hundene må være mist 12 måneder før de kan starte. Hunder født etter 30. juni 2002 må dessuten ha bestått en såkalt *karaktertest* (eller tilsvarende).

Hver klasse består av 3 deler. Lydighetsdelen og feltsøket er likt uansett om man konkurrerer i spesialøvelsene spor, rundering eller rapport. I klasse A kan det deles ut brukssertifikat, slik at hunden kan oppnå å bli en såkalt *brukschampion*. Det arrangeres dessuten norgesmesterskap og nordisk mesterskap i kl. A.

## Eksterne lenker
* Norsk Brukshundsports Forbund
Jerzy Dudek

**Jerzy Henryk Dudek** (født 23. mars 1973 i Rybnik, Polen) er en polsk tidligere fotballspiller som spilte for blant annet Real Madrid, Liverpool og Feyenoord og det polske landslaget. Dudek hadde sin siste fotballkamp 21. mai 2011 da han spilte for Real Madrid og vant 8-1 mot Almería.

## Klubbfotball
### Liverpool
Dudek skrev under for Liverpool 31. august 2001.

I 2002 ble Dudek satt ut av Liverpools lag etter flere dårlige kamper i Premier League (spesielt etter flere feil mot Manchester United 1. desember 2002), men han fikk tilbake plassen etter at Chris Kirkland ble skadet.

#### [[Mesterliga-finalen 2004/2005|Champions League-finalen mot AC Milan den 25. mai 2005]]
25. mai 2005 ble Dudek den store helten blant Liverpool-spillerne. Han hadde flere avgjørende øyeblikk i finalen: I ekstraomgangene reddet han like før slutt, med en refleks-redning en dobbel-sjanse fra Milans Andrij Sjevtsjenko som skøyt ballen fra ca. 1 meter. Han fortsatte i straffespark-konkurransen med å lage skjelvende knær og hoppe fra side til side, idet Milan-spillerne skulle ta sine straffer, noe som resulterte i to redninger og et skudd over, noe som ga Liverpool en 3-2-seier i finalen i Istanbul.
I intervjuer etter kampen, forklarte Dudek den merkelige oppførselen sin med at han var blitt inspirert av den tidligere Liverpool-keeperen Bruce Grobbelaar. Grobbelaar var helten fra seieren i straffekonkurransen mot AS Roma i Champions League-finalen i 1984. Italieneren Francesco Graziani ble provosert til å bomme etter at Grobbelaar spilte redd ved å skjelve i knærne.

### Real Madrid
Etter at kontrakten med Liverpool gikk ut 1. juli 2007 ble Dudek koblet med flere klubber uten at noe konkret tilbud materialiserte seg. Dudek selv, ble sitert på at han ønsket seg til Manchester City, etter at Sven Gøran Eriksson overtok som manager der. Den spanske storklubben Real Madrid var også interessert i polakkens tjenester. 12. juli 2007 ble så klart at Dudek gikk gratis til «Los Merengues», etter at den nye manageren for spanjolene godtok avtalen. Dudek signerte en to-årskontrakt med Real. Om han får spilletid i Real, må klubben velge bort Iker Casillas. Spanjolen har vært i klubben hele sin karriere og er høyt elsket av fansen på Santiago Bernabéu.

Ifølge polsk media ville Dudek etterhvert avslutte sitt skuffende opphold i Spania, når sesongen 2008-2009 var over, og så signere for sin gamle klubb Feyenoord der han ville trenes av Leo Beenhakker, som var en av trenerne for Dudek i hans første opphold i Feyenoord og som ga han sin siste polske landskamp.

## Landslagsspill
Etter at Dudek skrev under for Liverpool, ble han også fast på . Han ble derimot ikke tatt ut til den polske troppen i VM-sluttspillet i 2006. Etter over tre år utenfor Polens landslag, spilte han i oktober 2009 sin neste - og siste - landskamp.

## Meritter
****
* 50 A-landskamper
**[[Feyenoord Rotterdam|Feyenoord]]**
* Ligamester for Feyenoord 1999
**[[Liverpool FC|Liverpool]]**
* Vinner Ligacup i 2002-03
* Vinner Mesterligaen i 2004-05 som keeper for Liverpool
* Vinner FA-cupen i 2006 for Liverpool

## Referanser


## Eksterne lenker
* 
* 
* Liverpool.no om Dudek
Budføring

**Budføring** er en hundesport som bl.a inngår i brukshundsport. Budføring går ut på at man sender en hund mellom en hundefører og en medhjelper (som et bud). Øvelsen bygger på kunnskapen med såkalt *kurérhunder* under første verdenskrig, men budføring er en slags kortversjon. Den lange versjonen heter rapport.

I brukshundsport foregår øvelsen som regel på en lydighetsbane eller lignende. Avstanden mellom hundefører og medhjelper skal være 50 m i laveste klasse (D) og 100 m i nest laveste klasse (C). I klasse C avfyres det dessuten skudd når hunden er midtveis. Budføring inngår i alle grener i klasse A og B.
Feltsøk

**Feltsøk** eller **felt** er en søksøvelse som inngår som et element i bl.a. brukshundsport. Øvelsen går ut på at hunden skal finne gjenstander som er lagt ut i et definert felt i skogen. Feltsøk er gjerne en svært anstrengende, men spennende hundesport for hunden.

I konkurranser arrangert av *brukshundsport* er feltet et oppmerket, overtråkket område på 50 * 50 m. Det blir lagt ut 4 gjenstander (f.eks. en hanske, lue, el.). Hund og fører har 5 minutter til rådighet til å finne gjenstandene. Hundefører sender hunden inn i feltet på søk etter gjenstander fra den ene ytterkanten. Når hunden finner en gjenstand skal den bringe (apportering) den inn til hundefører. Feltsøk inngår sammen med spor, rundering eller rapport i de to høyeste klassene (A og B).

Utenom nevnte konkurranseform kan feltet naturligvis variere i størrelse. Det er imidlertid ingen fordel å begynne å lære hunden feltsøk i et altfor lite, stort eller komplisert felt.
Charlottenlund (Danmark)

**Charlottenlund** er administrasjonssenter i Gentofte kommune i Danmark. Byen ligger ved Øresund og er en forstad til København, stedet ligger om lag 10 kilometer fra København sentrum.

Stedets navn kommer fra Charlottenlund slott, hvor hovedbygningen ble oppført rundt 1730. Ved slottet ligger Danmarks Akvarium, det ble åpnet i 1939 og har over 3&nbsp;000 ulike fisk i bassengene. Charlottenlund Fort ligger ved kysten og er et nedlagt kystartillerifort, det ble bygget i årene 1886-1888 og var en del av festningsverkene for å beskytte Købehavn mot angrep fra sjøsiden.

## Se også
* Forstbotanisk Have Charlottenlund
* Charlottenlund Travbane

## Eksterne lenker
* 
* Nettside om Charlottenlund slott og slottshave (dansk)
* Nettside om Charlottenlund Fort (dansk)
Anette Hoff

**Anette Hoff** (født 1961) er en norsk skuespiller, kjent fra rollen som Juni Anker-Hansen i tv-serien *[[Hotel Cæsar]]*.

Hoff arbeidet som sufflør og statist ved Nationaltheatret i perioden 1985&ndash;1988. Fra 1989 har hun jobbet som freelance-skuespiller. For rollen i *Hotel Cæsar* ble hun kåret til beste TV-skuespiller under Gullruten 1999 og fikk dessuten hedersprisen under Gullruten 2010 sammen med medskuespiller Sossen Krohg. Hoff medvirket i hele serien og hadde også regi på noen episoder.

Hoff har i tillegg blant annet spilt rollen som Torgny i *Spelet om St. Hallvard* på Gilhus i Lier. Spillet hadde premiere 13. august 2008. Hun står bak den norskspråklige dubbete stemmen til Petunia Dumling i *[[Harry Potter]]*-filmene. I 2010 tok Hoff seg en seks måneders pause fra *Hotel Cæsar*-settet for å spille i Riksteatrets oppsetning og turne av *[[Hvem er redd for Virginia Woolf?]]*, der hun spilte Martha. Hun spilte Blåmor i *Jul i Blåfjell* i 2011. Sommeren 2012 spilte hun Kjerring Bråte i musikalen *[[Herøyspelet Kongens Ring]]*.

Hun var deltaker i realityserien ''Spillet'' i 2024 og i talentprogrammet ''Kokkeskolen'' i 2025.

## Privatliv
Hoff er gift med Nils Ole Oftebro og er mor til Jonas Hoff Oftebro som har spilt i *[[Olsenbanden jr.]]*

## Filmografi
* 2020 *[[Fjols til fjells (2020)|Fjols til fjells]]* - Pia 
* 2019 *[[Allerud Vgs]]* (TV-serie), Bente
* 2019 *[[Hjem til jul (TV-serie)|Hjem til Jul]]*, Mor til Johanne
* 2018–2019 *Thorbjørn*, Kikki
* 1998-2017 *[[Hotel Cæsar]]* (TV-serie), Juni Anker-Hansen
* 2017 *Min venn Marlon*, Mor til Hugo
* 2009 *[[En god nummer to]]* (TV), seg selv
* 2002 *[[Jeg er Dina]]*, Dagny
* 1999 *[[Absolutt blåmandag]]*, Svanhild
* 1996 *[[Hamsun]]*, Ellinor Hamsun
* 1995 *[[Farlig farvann]]*, Inga

## Referanser


## Eksterne lenker
*
Rundering

**Rundering** er en søksøvelse som går ut på at hunden skal finne mennesker som ligger skjult i terrenget. Rundering er en selvstendig gren, men kan også inngå som ett av flere elementer i andre grener, f.eks. i brukshundsport. Rundering inngår dessuten som et viktig element for en militær patruljehund,  patruljehund hos politiet og redningshunder. Denne formen for hundesport er dessuten gjerne svært populær for hundene selv.

I rundering må hunden bruke luktesansen både på spor og overvær for å finne eventuelle mennesker (figuranter). Når hunden finner et menneske (figurant) skal den halse eller via bringkobbel fortelle sin hundefører at den har funnet en person. Eventuelle gjenstander eller effekter skal varsles på samme måte, og eventuelt apporteres om hundefører ber om det.

## Rundering som konkurranse
I konkurranse går hundefører i midten (langs midtlinja i området som skal runderes) av et ca. 100 m bredt og inntil 800 m langt område. Hundefører sender hunden ca. 50 m ut i terrenget på hver side av seg, for å søke etter mennesker (figuranter). I ytterkant av feltet snur (runderer) hunden og slår tilsvarende ut mot andre siden av området, mens den søker.

I konkurranse bedømmer dommeren det antall figuranter som ble funnent, samt hundens innsatsvilje og evne til samarbeid med sin hundefører. Antall figuranter, lengde på område og søketid man har til rådighet i runderingsområdet avhenger av hvilken klasse man starter i.
Øgle

* Se teksten

**Øgler** kan i utgangspunktet betegne krypdyr som har ben og som ikke er skilpadder eller krokodiller. Begrepet kan imidlertid defineres på flere måter.
Den mest vanlige definisjonen for øgler har vært at gruppen består av alle skjellkrypdyr med unntak av slangene. 
I videre forstand, spesielt i hverdagsspråket, brukes *øgler* også om flere andre krypdyr som ikke tilhører skjellkrypdyrene, slik som broøgler, dinosaurer, fiskeøgler og svaneøgler, og av noen også om krokodiller. 
På grunn av denne flertydigheten, og fordi samtlige mulige definisjoner resulterer i en parafyletisk definisjon, unngår dagens systematikere å bruke begrepet *øgler* om noen klassifikasjonsmessig gruppe av krypdyr.

## Tradisjonell systematikk
I klassisk systematikk har man tidligere regnet gruppen øgler som en del av skjellkrypdyr under det vitenskapelige navnet Lacertilia eller Sauria. Broøgler har dermed vært ekskludert fra denne gruppen, siden de heller ikke regnes med til skjellkrypdyrene.
Ormeøgler, som regnes med til skjellkrypdyrene, har også blitt ekskludert fra gruppen, idet man har regnet slanger, øgler og ormeøgler for å være tre adskilte underordener i ordenen skjellkrypdyr (Squamata). 
Grunnen til at disse gruppene av moderne kladistiske biologer ses på som kunstige, er at varaner antas å være nærmere beslektet med slanger enn med andre øgler, mens blindøgler ses på som nærmere beslektet med ormeøgler enn med andre øgler.

Defineres øgler på denne måten, har de femtåede, oftest ganske korte lemmer, som likevel noen ganger er helt redusert, slik man ser hos for eksempel stålormen. De har som regel langstrakt kropp og lang hale. Kroppen er dekket med hornaktige skjell. I motsetning til slangene beholder de rester av et skulderbelte og brystbein. Synet er viktig hos mange øgler, og flere av dem har fargesyn. Øynene har bevegelige øyelokk, og trommehinnen er velutviklet. Størrelsen varierer fra 3 cm hos de minste til tre meter hos komodovaranen. 

Hannøgler har som slanger to *hemipeniser* som utgjør paringsorganene (noe broøgler ikke har). Noen øgler legger egg, mens andre føder levende unger. Noen hunnøgler har også en slags morkake. 

Øglene omfatter omkring 16 familier og over 3000 arter. I tillegg kommer en rekke utdødde former. Man finner øgler i det meste av verden.

## Eksterne lenker
*
Giuseppe Firrao den yngre

**Giuseppe Firrao** (den yngre) (født 20. juli 1736 i Fagano i Italia, død 24. januar 1830 i Napoli) var en av den katolske kirkes kardinaler, og var tilknyttet Den romerske kurie og det pavelige diplomati, blant annet som nuntius i Venezia.

Firrao ble utnevnt til kardinal i februar 1801 av pave Pius VII, og deltok ved konklavet 1823 som valgte pave Leo XII og konklavet 1829 som valgte pave Pius VIII.

Han var grandnevø til sin navnebror kardinal Giuseppe Firrao den eldre (kreert 1731).
## Episkopalgenealogi

Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna den yngre (1724-1793) *1762
* Kardinal Innocenzo Conti (1731-1785) *1769
* Kardinal *Giuseppe Firrao den yngre* (1736-1830) *1782
## Referanser


## Eksterne lenker
* Biografi på The Cardinals of the Holy Roman Church
Rapportering

*Denne artikkelen handler ikke om rapport og rapportering i betydningen melding eller tilbakemelding mellom private eller mellom disse og myndigheter.*

**Rapport** eller **rapportering** er en form for hundesport som kan minne om budføring, men den foregår over langt større avstander. Rapport, som også inngår som et hovedelement i bl.a. brukshundsport, bygger på kunnskapen med såkalt *kurérhunder* under første verdenskrig. Dette er en svært kondisjonskrevende form for hundesport, som krever at hundene har god fysikk og sunn helse for å kunne yte maksimalt.

## Rapport som konkurranse og trening
Rapport er i all enkelhet en øvelse der man sender en hund mellom to hundeførere. I konkurranseformen går begge førerne og hunden til et bestemt sted i terrenget (stasjon A), derfra tar så den ene føreren med seg hunden og går videre til neste sted (stasjon B). Hunden sendes så fra stasjon B tilbake til føreren på stasjon A. Når hunden har ankommet stasjon A og har fått litt hvile, sendes den tilbake til føreren på stasjon B.

I *brukshundsport* vil man etter hvert som en klatrer oppover i klassene forflytte fører på stasjon B videre inn i terrenget, til stasjon C og stasjon D. Hunden sendes tilbake til stasjon A mellom hver forflytning. I klasse A springer hunden totalt 6,1 km (1100 + 1500 + 1500 + 2000 m). 

Det har i de senere årene ikke vært avholdt konkurranser i rapport i Norge, men øvelsen er en fin form for kondisjonstrening og kan være svært engasjerende. I Sverige er rapport en relativt stor gren innen bruskhundsporten, og det er fullt mulig for nordmenn å konkurrere der.
Smørum

**Smørum** er en landsby i Egedal kommune, Region Hovedstaden, Danmark.  Inntil 1. januar 2007 var den administrasjonssenter i den tidligere Ledøje-Smørum kommune.